hu hu hu hu hu hu hu hu hu hu hu hu hu hu hu hu hu hu en hu hu hu en hu hu hu hu hu hu hu oc hu en hu hu hu hu hu en en en en en en et hu hu hu en en it de en ca fr en de en nl sv de en hu hu en hu ca en hu fr hu hu hu hu hu en hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
John O’Shea (labdarúgó) – Wikipédia
(John O'Shea (labdarúgó) szócikkből átirányítva)
John Francis O’Shea (Waterford, Írország, 1981. április 30.) ír labdarúgó, aki a 2018–2019-es szezon végig a Reading csapatában játszik.[1]Hátvédként és középpályásként is bevethető, de szerepelt már csatárként, sőt kapusként is.[2][3]
John O'Shea 2013-ban Írország válogatottjában
1981. április 30. (41 éves)
1 A profi egyesületekben játszott mérkőzések és gólok csak a bajnoki mérkőzések adatait tartalmazzák. Utolsó elszámolt mérkőzés dátuma: 2019. február 23.
* Mérkőzések (gólok) száma
A Wikimédia Commons tartalmaz John O’Shea témájú médiaállományokat.
O’Shea 1998-ban, 17 évesen kapott profi szerződést a Manchester Unitedtől. 1999-ben, egy Aston Villa ellen 3–0-ra elveszített Ligakupa-meccsen debütált az első csapatban. A következő években csapata kölcsönadta a Bournemouth-nak és a Royal Antwerpnek is, hogy tapasztalatot gyűjtsön. A 2002–03-as szezontól számított rá komolyabban a United, az idény során szélső hátvédként, középhátvédként és védekező középpályásként is pályára küldték.
A következő szezonban a Vörös Ördögöknek nélkülözniük kellett a kihagyott drogteszt miatt hosszú időre eltiltott Rio Ferdinandot. O’Shea-ra bízták a pótlását, aki jó munkát végzett, és a csapat be is jutott az FA-kupa döntőjébe, ahol 3–0-s győzelmet aratott a Millwall felett. A 2004–05-ös évad középszerűre sikerült a számára, időközben a Newcastle Uniteddel és a Liverpoollal is szóba hozták, de a manchesterieknél maradt. Az idény során lőtt egy gólt az Arsenal ellen, ő állította be a 4–2-es végeredményt, amikor átemelte a labdát Manuel Almunia fölött.
Gary Neville sérülése miatt a 2005–06-os szezonban több játéklehetőséghez jutott, de nem nyújtott jó teljesítményt, Roy Keane többek között őt is kritizálta az azóta híressé vált nyilatkozatában. 2007. február 4-én, a Tottenham Hotspur ellen ő állt be a kapuba, amikor Robbie Keane eltörte Edwin van der Sar orrát. Nem kapott gólt. Egy hónappal később győztes gólt szerzett a Liverpool ellen az Anfielden. Ez a győzelem nagyon fontos volt ahhoz, hogy a Manchester United megnyerje a bajnokságot.
A 2007–08-as idényben O’Shea többször csatárként lépett pályára a Unitedet sújtó sérüléshullám miatt. 2007. november 23-án egy új, 2012-ig szóló szerződést írt alá a csapattal. A szezon végén megnyerte a Bajnokok Ligáját a Vörös Ördögökkel. A következő évadban O’Shea kezdőként kapott lehetőséget a Ligakupa döntőjében, és a UEFA-bajnokok ligája elődöntőjének első meccsén győztes gólt szerzett az Arsenal ellen. A döntőt a kispadról nézte végig.
O’Shea 2001. augusztus 15-én kapott először lehetőséget az ír válogatottban, csereként léphetett pályára Horvátország ellen. Nem sikerült jól a debütálása, ugyanis a hosszabbításban büntetőhöz juttatta az ellenfelet.
Angol bajnok: 2002-03, 2006-07, 2007-08, 2008-09, 2010-2011
FA Community Shield-győztes: 2003, 2007, 2008, 2010
↑ Játékossors: visszavonul a Man. United korábbi ír válogatottja (magyar nyelven). nemzeti sport online, 2019. április 30. (Hozzáférés: 2019. április 30.)
↑ John O'Shea: Reading sign ex-Manchester United defender after Sunderland exit (angol nyelven). bbc.co.uk, 2018. június 6. (Hozzáférés: 2019. április 30.)
↑ Sunderland: újabb védő jött a Man. Unitedből, O'Shea is aláírt (magyar nyelven). nemzeti sport online, 2011. július 7. (Hozzáférés: 2019. április 30.)
John O’Shea adatlapja a Transfermarkt honlapján (angol nyelven). Transfermarkt
John O’Shea (labdarúgó) adatlapja a National-Football-Teams.com oldalon
John O’Shea adatlapja a worldfootball.net oldalon (angolul)
John O'Shea pályafutásának statisztikái a Soccerbase oldalon
John O’Shea adatlapja a Manchester United honlapján (angol nyelven). manutd.com. [2011. szeptember 12-i dátummal az eredetiből archiválva]. (Hozzáférés: 2019. április 30.)
Labdarúgásportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=John_O’Shea_(labdarúgó)&oldid=25197348”
Utoljára szerkesztve 2022. augusztus 21., 23:17-kor
A lap utolsó módosítása: 2022. augusztus 21., 23:17
A lap szövege CC BY-SA 3.0 alatt érhető el, ha nincs külön jelölve.